Návrh

Komuniké

Vláda Slovenskej republiky na svojom zasadnutí dňa..............2004 prerokovala a schválila dopracované znenie „Stratégie Slovenskej republiky pre Kohézny fond 2004–2006“, ktoré bolo predložené Ministerstvom výstavby a regionálneho rozvoja SR.
Návrh Stratégie Slovenskej republiky pre Kohézny fond 2004–2006 bol schválený vládou SR dňa 2.12.2003 uznesením č.1136 a predstavuje základný strategický dokument pre implementáciu projektov v oblasti dopravy a životného prostredia v skrátenom programovacom období 2004–2006. Na základe pripomienok Európskej komisie bola stratégia dopracovaná a dňa 12.3.2004 opätovne predložená EK. Dňa 28.4.2004 EK oznámila, že súhlasí s dopracovanou verziou stratégie. 
Cieľom stratégie je prispieť k dosiahnutiu cieľov stanovených v Národnom rozvojovom pláne pri čo najvyššie možnom efektívnom čerpaní prostriedkov z Kohézneho fondu, ktoré prislúchajú Slovenskej republike v súlade so Zmluvou o pristúpení k EÚ. Implementácia projektov financovaných z Kohézneho fondu bude prebiehať v súlade s princípmi, cieľmi a časovým harmonogramom uvedeným v stratégii.